Source: http://public.mkab.hu/dev/dontesek.nsf/0/25D3BED5F19A7025C125850A00605FCE?OpenDocument
Timestamp: 2020-05-27 12:16:27
Document Index: 27831006

Matched Legal Cases: ['Bíróság ', 'Pf.630', 'Kúria ', 'bíróság ', 'bíróság ', 'Kúria ', 'Bíróság ', 'Pf.630', 'Kúria ']

IV/01953/2019
. IV/01953/2019
Az ügy tárgya: A Polgári Törvénykönyvről szóló 2013. évi V. törvény 4:167. § és 4:168. §, valamint az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet 2. számú melléklete 21. pontja elleni alkotmányjogi panasz (szülői felügyeleti jog gyakorlása)
Az indítványozó - az Abtv. 26. § (1) bekezdése alapján - a Polgári Törvénykönyvről szóló 2013. évi V. törvény (Ptk.) 4:167. § és 4:168. §, valamint az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet (rendelet) 2. számú melléklete 21. pontja alaptörvény-ellenességének megállapítását és megsemmisítését kérte az Alkotmánybíróságtól. Másodlagosan - az Abtv. 27. §-a alapján - a Budai Központi Kerületi Bíróság 5.P.XI.30.758/2015/259. számú ítélete, a Fővárosi Törvényszék 50.Pf.630.639/2019/8. számú ítélete, valamint a Kúria Pfv.II.21.324/2019/2. számú végzése alaptörvény-ellenességének megállapítását és megsemmisítését kérte.
Az indítványozó volt házastársa szülői felügyeleti jog kizárólagos gyakorlása iránti keresetet nyújtott be. Az elsőfokú bíróság a volt házastársat jogosított fel a kizárólagos szülői felügyeleti jog gyakorlására, az indítványozó számára kapcsolattartást állapított meg. A másodfokú bíróság az indítványozó kapcsolattartásának időtartamát rövidítette, a kizárólagos szülői felügyeletre vonatkozó részében az elsőfokú ítéletet helybenhagyta. Az indítványozó kérelmére indult felülvizsgálati eljárásban a Kúria - a panaszban is sérelmezett - Pfv.II.21.324/2019/2. számú végzésével a szülői felügyeleti jog gyakorlására vonatkozó kérelmet elutasította, míg 3. számú végzésével a kapcsolattartás tekintetében a kérelem érdemi elbírálását rendelte el.
Az indítványozó álláspontja szerint a Ptk. szülői felügyeletet szabályozó rendelkezései nem teszik lehetővé a bíróságok számára a közös szülői felügyelet elrendelését, a rendelet melléklete pedig lehetővé teszi, hogy a gyermekek vizsgálatát gyermekpszichológusi szakképzettséggel nem rendelkező felnőtt szakpszichológusok végezzék el. A sérelmezett rendelkezések, valamint az azok alkalmazásával hozott bírói döntések sértik a megkülönböztetés tilalmára vonatkozó alaptörvényi rendelkezést, az Alaptörvény XVI. cikk (2) bekezdése szerinti szülői jogot a gyermeknek adandó nevelés megválasztására vonatkozóan, a tisztességes bírósági eljáráshoz és jogorvoslathoz való jogát..
a Polgári Törvénykönyvről szóló 2013. évi V. törvény 4:167. és 4:168. §
az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet 2. számú melléklete 21. pontja
a Budai Központi Kerületi Bíróság 5.P.XI.30.758/2015/259. számú ítélete, a Fővárosi Törvényszék 50.Pf.630.639/2019/8. számú ítélete, valamint a Kúria Pfv.II.21.324/2019/2. számú végzése
IV_1953_0_2019_inditvany_anonim.pdf